Razgovor:Cazinska buna

message: Trebalo bi članak stilski doraditi i očistiti od rečenica kao... za kaznu su ih preselili u srpsko selo...Odakle je to referencirano? Šta li...to je umjesto smrtne kazne? Ovakav stil ne pristaje wikipediji!Tema je interesantna, ali ja članak neću čistiti, nego ću kad se trenutni šablon ukloni, a ne počisti ovakav najniži šovinizam - obrisati.--AnToni(R) 11:44, 23 oktobar 2016 (CEST)
replies: text: Prebrz si:-) Toni. Ja sam članak i namjeravao doraditi. U prvoj referenci (100% Srba, smrtna kazna, pretežno muslimani itd.) stoji tako navedeno, a sad je li to stvarno relevantno, to se može diskutovati. Nisam imao namjeru nikoga uvrijediti, to i nije moj stil.--Zagor Te Nej 2013 (razgovor) 20:46, 24 oktobar 2016 (CEST)
replies: text: : Većina teksta je doslovce prepisana sa web stranice - i to od riječi do riječi, što je kršenje autorskih prava. U članku se, kao i na web stranici tvrdi da podataka nema, te da su u arhivima JNA, ali se u članku tvrdi da podaci postoje u televiziji USK: To ne odgovara istini, jer se u literaturi npr. Holm Sundhaussen Jugoslawien und seine Nachfolgestaaten 1943-2011 - Eine ungewönliche Geschichte des Gewönlichen, Böhlau Verlag Wien - Köln - Weimar,  Cazinska buna spominje i podaci su dostupni. Inače takav stil i prepisivanje sa nepouzdanih stranica treba izbjegavati, jer se npr. o holokaustu ne mogu koristi neobrađeni citati iz Hitlerove knjige Mein Kapf. Mislim da je jasno.--AnToni(R) 12:04, 25 oktobar 2016 (CEST)
Dorada radi. Što se tiče tačnosti referenci, imam nekoliko portala, koji slično navode kao "handžar" jimdo. Smatram da "prepisuju" jedni od drugih. Knjiga koju si naveo, objavljena je poslije 91. a u mom izlaganju ovdje se radi o istraživanjima na području bivše SFRJ prije 91. Ne osporavam da je "vani" bilo i drugih analiza. Tvrdnju da je uništena dokumentacija odnosno da je vojnim u arhivima ne možemo trenutno osporiti, jer nemamo pristup istoj. Ali sabura, skupljao sam dugo reference neselektivno doduše, a ima i dotična knjiga od Vere K-B. na znaci.net pa ćemo vidjeti kakvih informacija tu ima. Zato sam i počeo da pišem. B.t.w. Toni shvatam tvoju reakciju, ista bi bila da sam "Radušu" pisao sa "preko granice prešlo je 18 katolika i jedan musliman i uzeli kao taoca slovenačkog šofera".--Zagor Te Nej 2013 (razgovor) 21:59, 26 oktobar 2016 (CEST)

text: Još jednom ne želim ovdje nikakvu pometnju izazvati, jer nadam se da sam dosadašnjim radom (prije ovog članka) dovoljno dokazao da nisam šovinista. Pozz i thx za C3R4 zbog otklanjanja šablona.--Zagor Te Nej 2013 (razgovor) 19:13, 2 novembar 2016 (CET)
replies: text: :Mislim da je AnToni bio upravu, početak članka je zaista bio "beletrističko" smeće, prepisano iz dnevno-političke literature. A zaista ni jednog truna ne sumnjam u Zagorove namjere i dosadašnji rad. Samo polahko i strpljivo. Gruss aus regnerische Sarajevo.--سلام - C3r4r2d2 07:55, 3 novembar 2016 (CET)
thread_title:  Dorada 

message: U knjizi Jožeta Pirjevca, Tito i drugovi 1. deo, Beograd 2013. , spominje se pobuna u Cazinskoj krajini iz 1948. godine. Ima li kakvih podataka u drugim izvorima o toj pobuni iz 1948? Možda je Pirjevec pogriješio i naveo pogrešnu godinu, mada čisto sumnjam, za takvog historičara da je promašio za dvije godine.--AnToni(R) 10:41, 20 novembar 2016 (CET)
replies: text: Hvala na pitanju. U knjizi od Kržnić-Bukić se ne spominje alternativni datum 1948. no ona kaže da je koristila Pirjevčevu knjigu Tito, Stalin in Zahod (1987) kao referencu. 1948. se spominje kao priprema ustanka u Baniji (str. 233).A Petranović spominje krizu Informbiroa kao glavni događaj.--Zagor Te Nej 2013 (razgovor) 20:54, 26 novembar 2016 (CET)
replies: text: : Bilo kako bilo, dovest ćemo i to red. Naći ću ja i tu knjigu 'Tito, Stalin in Zahod, pa ćemo dalje... Pozdrav! --AnToni(R) 23:53, 26 novembar 2016 (CET)
thread_title:  Godina pobune